### 12.    Beslutning om det videre arbejde med sandfrit udløb ved vandløbet [adresse]

**Åbent**

Sagsnr.: 326-2015-11036       J.nr.: 06.02.00           Dokumentnr.:
326-2018-34197

**Sagstype**

Beslutning.

**Resume og sagens baggrund**

Kalundborg Kommune har samarbejdet med [adresse]
og repræsentanter fra grundejerforeninger om et sandfrit udløb ved vandløbet
[adresse]. Teknik- og Miljøudvalget har tidligere behandlet sagen den 13. april
2015 og den 10. november 2016. Teknik- og Miljøudvalget skal beslutte, om der
skal arbejdes videre med projektet og etableres et pumpelag.

**Indstillinger**

Chefen for Plan, Byg og Miljø indstiller,

1. at projektet med
etablering af pumpe ved vandløbet [adresse] fremmes

2. at arbejdet med
at etablere et pumpelag igangsættes

3. at der afholdes
et offentlig møde i maj 2018

**Behandling**

Teknik- og Miljøudvalget.

**Sagsfremstilling**

*Baggrund*

Kalundborg Kommune er i gang med et godt samarbejde med
[adresse] og repræsentanter fra grundejerforeninger omkring en bedre
afvanding af vandløbet [adresse].

Selve processen er grebet an på en ny måde i forhold til den
traditionelle måde at arbejde med etablering og ændring af pumpe-/digelag.
Samarbejdet mellem kommunen og vandløbslauget er etableret i opstarten af
processen for at sikre der bliver valgt en god og varig løsning til gavn for
grundejere, lodsejere og vandløbsvedligeholdelsen.

Kalundborg Kommune ønsker dermed at hjælpe vandløbslaug og
grundejerne i processen frem mod udarbejdelse af projektforslag og
ansøgningsmateriale.

Det adskiller sig fra traditionelle pumpe-/digelagsforløb,
der opstartes ved, at en grundejergruppe udarbejder et projektforslag som den
foreligger kommunen. Herefter sagsbehandler kommunen sagen efter gældende
regler, der blandt omfatter borgermøde og partshøring inden, der kan træffes
afgørelse i sagen.

*Projektforløbet*

Projektforløbet blev igangsat i april 2015 på baggrund af
Teknik- og Miljøudvalgets beslutning d. 13. april 2015. Det overordnede formål
er at sikre en bedre afvanding af det offentlige vandløb [adresse]. Teknik- og
miljøudvalget behandlede igen sagen på sit møde d. 10. november 2016. Her blev
det besluttet, at nedsætte en arbejdsgruppe som skulle arbejde med projektmateriale
og ansøgninger, indgå de nødvendige samarbejder og afdække finansieringsmuligheder.

*Arbejdet i arbejdsgruppen*

Arbejdsgruppen har arbejdet videre med et projekt, hvor der
etableres en pumpestation og et pumpereservoir før udløbet i [adresse].
Hensigten er, at vandet i [adresse] kan pumpes ud selvom vandstanden i [adresse]
er høj og der er pålandsvind. Der er arbejdet med overslag på anlægsudgifter og
endelig er der med konsulent hjælp fastlagt en kote, hvor ejendomme vil have
gavn af en pumpe samt et forslag til en udgiftsfordeling mellem de forskellige
ejendomme. Arbejdet er nu så lagt, at arbejdsgruppen ønsker at gå videre med
projektet. Et flertal i arbejdsgruppen ønsker at gå videre med den af konsulent
foreslåede kote og udgiftsfordeling, mens et mindretal i ønsker en kote, hvor
flere skal bidrage.

*Videre forløb*

Det udførte arbejde i arbejdsgruppen kan betragtes som et
forslag til et projektforslag om at etablere et pumpelag, som kan anlægge og
drive en pumpe i vandløbet [adresse].

Teknik og Miljøudvalget skal derfor beslutte om arbejdet med
at etablere en pumpe ved vandløbet [adresse] skal fremmes og arbejdet med at
etablere et pumpelag skal igangsættes.

Hvis der skal etableres et pumpelag, betyder det, at der
skal afholdes et offentligt møde, hvor projektet dels bliver beskrevet, og hvor
der etableres et pumpelag, som står for projektet fremadrettet. I
arbejdsgruppen er det foreslået, at mødet afholdes en fredag aften i maj i [adresse]
Forsamlingshus.

**Økonomiske konsekvenser**

Kalundborg bidrager med de udgifter som forventes sparet på
oprensning af udløbet af [adresse], anslået 25.000 kr. årligt. Den almindelige
vandløbsvedligeholdelse af vandløbet fortsætter uændret.

Det kan forventes, at Kalundborg Kommune senere skal tage
stilling til en kommunegaranti til anlægsudgifter.